ddrg/super_eurlex huggingface dataset:
(7)

30. juunil 2015 esitas toiduohutusamet teadusliku arvamuse sorbiinhappe (E 200), kaaliumsorbaadi (E 202) ja kaltsiumsorbaadi (E 203) uuestihindamise kohta toidu lisaainena (4). Arvamuses märgiti, et kaltsiumsorbaadi genotoksilisuse kohta ei ole piisavalt andmeid. Seega ei saanud toiduohutusamet kinnitada kaltsiumsorbaadi ohutust toidu lisaainena ja otsustas, et see tuleks välja jätta grupist, millele on kehtestatud aktsepteeritav päevadoos ja kuhu kuuluvad sorbiinhape (E 200) ja kaaliumsorbaat (E 202). Arvamuse kohaselt on selleks, et kaaluda kaltsiumsorbaadi kandmist kõnealusesse aktsepteeritava päevadoosiga gruppi, vaja teha kaltsiumsorbaadi genotoksilisuse uuringud.
(4)

Võttes arvesse sorgoturu tingimusi, eelkõige asjaolu, et sorgo hind maailmaturul on maisi hinnast kõrgem, on vaja 1. jaanuaril 2017 vastavalt määrusele (EÜ) nr 1296/2008 avatud tariifikvoodi raames Hispaaniasse imporditava sorgo suhtes kohaldada määruse (EL) nr 642/2010 kohaselt kehtestatud ühtse määra alusel imporditollimaksude vähendust 100 % ulatuses.
(3)

Nõukogu, rõhutades oma muret riigis valitseva olukorra pärast, võttis vastu piiravad meetmed ning märkis, et kõnealuseid meetmeid kasutatakse järk-järgult ja paindlikult ning neid võib laiendada, suunates need isikute vastu, kes ei ole austanud demokraatlikke või õigusriigi põhimõtteid ning on toime pannud inimõiguste rikkumisi.
Liidu poolt loetellu kantud Sobaeksu United Corpi Dandongi filiaali direktor. Korea Changgwang Trading Corporationi, mis on ÜRO ekspertide rühma poolt kindlaks tehtud kui KOMIDi varjunimi, Pekingi filiaali esindaja. Sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja seadmete eksportija.

An Jong Hyukil olid volitused korraldada Saeng Pili nimel igasugust äritegevust, sealhulgas lepingute ja pangadokumentide allkirjastamine ja kohaldamine. See ettevõte on spetsialiseerunud sõjalavade ehitamisele ning elektroonilise side ja meresõiduseadmete projekteerimisele, tootmisele ja paigaldamisele.

Liit on varem kindlaks teinud, et General Precious Metal on ÜRO poolt loetellu kantud üksuse Green Pine'i varjunimi.

7.

CHOE Kwang Hyok

22.1.2018
(2)

Määruse (EL) nr 605/2010 I lisas on sätestatud loetelu kolmandatest riikidest või nende osadest, kust on lubatud liitu tuua toorpiima, piimatoodete, ternespiima ja ternespiimapõhiste toodete saadetisi, ning on märgitud nende kaupade puhul nõutud kuumtöötlemise viis. Määruse (EL) nr 605/2010 artiklis 4 on sätestatud, et liikmesriigid võivad lubada importida lehmade, uttede, kitsede, pühvlite, või kõnealuse määruse I lisa alusel konkreetselt osutatud juhtudel liigi Camelus dromedarius kaamelite toorpiimast saadud piimatooteid kõnealuse lisa C-veerus loetletud suu- ja sõrataudi ohuga kolmandatest riikidest või nende osadest, juhul kui nimetatud piimatooted on läbinud (või on toodetud toorpiimast, mis on läbinud) kõnealuses artiklis osutatud kuumtöötluse.
(8)

Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kus komisjon võtab vastu määruse, milles sätestatakse, et käesoleva määruse lisas viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.
2)

Lisatakse uus artikkel 5a: „Artikkel 5a Vahemere mõõkkala 1. Erandina määruse (EL) nr 1380/2013 artikli 15 lõikest 1 on keelatud püüda ning pardal hoida, ümber laadida, lossida, transportida, säilitada, müüa, müügiks välja panna või pakkuda mõõkkala (Xiphias gladius), mis on saadud püügi või kaaspüügina, sealhulgas sportlikku ja harrastuskalapüügi käigus, a) kui kala pikkus alumise lõua tipust kuni sabauime keskmiste kiirte alguseni on väiksem kui 100 cm või b) kui kala mass ei ületa 11,4 kg ümardatud kaalust või 10,2 kg lõpusteta ja roogitud kala kaalust. 2. Erandina lõikest 1 võivad mõõkkala aktiivselt püüdvad kalalaevad pardal hoida, ümber laadida, lossida, transportida, säilitada, müüa, müügiks välja panna või pakkuda juhupüügina püütud mõõkkala, mis on alammõõdust väiksem, tingimusel et selline püük ei ületa 5 % selliste laevade saagi kogumassist või püütud kalade arvust. 3. Erandina määruse (EL) nr 1380/2013 artikli 15 lõikest 1 ei hoita mõõkkala aktiivselt mittepüüdvate laevade pardal mõõkkala koguses, mis ületab kaaspüügi piirnormi, mille liikmesriigid on oma iga-aastastes püügikavades kehtestanud parda hoitava kogusaagi kohta massi või püütud kalade arvu alusel. 4. Erandina määruse (EL) nr 1380/2013 artikli 15 lõikest 1 on sportliku ja harrastuskalapüügi käigus keelatud püüda, pardal hoida, ümber laadida või lossida rohkem kui ühte mõõkkala laeva kohta päevas. Liikmesriigid võtavad vajalikud meetmed, et tagada ja lihtsustada sportliku ja harrastuskalapüügi käigus elusana püütud mõõkkala vabastamist.“
(5)

Toimeainete puhul, mis ei kuulu rakendusotsuses C(2016) 6104 esitatud prioriteetsetesse kategooriatesse, tuleks heakskiidu kehtivusaega pikendada kahe või kolme aasta võrra, võttes arvesse kehtivaid aegumistähtaegu ja asjaolu, et rakendusmääruse (EL) nr 844/2012 artikli 6 lõike 3 kohaselt tuleb toimeainete täiendavad toimikud esitada hiljemalt 30 kuud enne heakskiidu kehtivusaja lõppu, ja seda, et raportööride ja kaasraportööridena tegutsevate liikmesriikide vahel on vaja tagada ülesannete ja töö ühtlane jaotamine, ning hindamiseks ja otsuste tegemiseks vajalike ressursside olemasolu. Seepärast on asjakohane pikendada toimeaine sulfurüülfluoriidi heakskiidu kehtivusaega kolme aasta võrra.
(6)

Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et taimekaitsevahendi kasutamisel seemnete või muu külvatava või istutatava paljundusmaterjali puhul on täidetud määruse (EÜ) nr 1107/2009 artiklis 4 sätestatud heakskiitmisnõuded. Seepärast on asjakohane tühistada penflufeeni kasutamispiirang, mille kohaselt tohib seda kasutada vaid seemnekartuli mugulatel, ning lubada kasutada seda ka muude seemnete ja paljundusmaterjali puhul.
(2)

Oma korrapärase edasiarendustöö käigus, mille eesmärk on standardite lihtsustamine ja selgemaks muutmine, avaldas Rahvusvaheliste Raamatupidamisstandardite Nõukogu (IASB) 8. detsembril 2016 rahvusvaheliste finantsaruandlusstandardite 2014.–2016. aasta tsükli iga-aastased edasiarendused (edaspidi „iga-aastased edasiarendused“). Iga-aastaste edasiarenduste eesmärk on käsitleda IASBs projektitsükli käigus arutlusele tulnud küsimusi seoses rahvusvahelistes finantsaruandlusstandardites esinevate vastuolude või sõnastuse täpsustamisega, mis ei ole küll kiireloomulised, kuid on siiski olulised.
1)

1. osa muudetakse järgmiselt: a) metamidofossi käsitlev kanne asendatakse järgmisega: Kemikaal CASi nr EINECSi nr CN-kood (***) Alamkategooria (*) Kasutuspiirang (**) Riigid, mille puhul teatamist ei nõuta „metamidofoss (#) 10265-92–6 233–606-0 ex 2930 80 00 p(1) b“; b) kanne „metamidofoss (lahustuvad vedelvormid toimeaine sisaldusega üle 600 g/l)“ jäetakse välja; c) lisatakse järgmised kanded: Kemikaal CASi nr EINECSi nr CN-kood (***) Alamkategooria (*) Kasutuspiirang (**) Riigid, mille puhul teatamist ei nõuta „3-detseen-2-oon (+) 10519-33–2 234–059-0 ex 2914 19 90 p(1) b 5-tert-butüül-2,4,6-trinitro-m-ksüleen (+) 81–15-2 201–329-4 ex 2904 20 00 i(1) - i(2) sr bensüülbutüülftalaat (+) 85–68-7 201–622-7 ex 2917 34 00 i(1) - i(2) sr karbendasiim 10605-21–7 234–232-0 ex 2933 99 80 p(1) b tsübutriin (+) 28159-98–0 248–872-3 ex 2933 69 80 p(2) b diisobutüülftalaat (+) 84–69-5 201–553-2 ex 2917 34 00 i(1) - i(2) sr diarseenpentaoksiid (+) 1303-28–2 215–116-9 ex 2811 29 90 i(1) - i(2) sr tepraloksüdiim (+) 149979-41–9 ei kohaldata ex 2932 99 00 p(1) b triklosaan (+) 3380-34–5 222–182-2 ex 2909 50 00 p(2) b triflumuroon 64628-44–0 264–980-3 ex 2924 21 00 p(2) b tris(2-kloroetüül)fosfaat (+) 115–96-8 204–118-5 ex 2919 90 00 i(1) - i(2) sr“.
2)

10. tootekategooria asendatakse järgmisega: „10. Õuntest valmistatud kange alkohoolne jook, pirnidest valmistatud kange alkohoolne jook ning õuntest ja pirnidest valmistatud kange alkohoolne jook a) Õuntest valmistatud kange alkohoolne jook, pirnidest valmistatud kange alkohoolne jook ning õuntest ja pirnidest valmistatud kange alkohoolne jook on piiritusjoogid, mis vastavad järgmistele tingimustele: i) joogid on valmistatud ainult õuna- või pirnisiidri destilleerimisel alkoholisisalduseni kuni 86 mahuprotsenti, nii et destillaadil on puuviljadest tulenev lõhn ja maitse; ii) lenduvate ainete sisaldus joogis ühe hektoliitri 100-mahuprotsendilise alkoholi kohta on vähemalt 200 grammi; iii) maksimaalne metanoolisisaldus joogis ühe hektoliitri 100-mahuprotsendilise alkoholi kohta on 1 000 grammi. Alapunktis i osutatud tingimusega ei välistata piiritusjooke, mis on saadud traditsiooniliste tootmismeetodite abil, mis võimaldavad õuna- ja pirnisiidrit koos destilleerida. Sellisel juhul on müüginimetus „õuntest ja pirnidest valmistatud kange alkohoolne jook“. b) Õuntest valmistatud kange alkohoolse joogi, pirnidest valmistatud kange alkohoolse joogi ning õuntest ja pirnidest valmistatud kange alkohoolse joogi minimaalne alkoholisisaldus on 37,5 mahuprotsenti. c) Joogile ei tohi lisada lahjendatud või lahjendamata alkoholi I lisa punkti 5 tähenduses. d) Õuntest valmistatud kange alkohoolne jook, pirnidest valmistatud kange alkohoolne jook ega õuntest ja pirnidest valmistatud kange alkohoolne jook ei tohi olla maitsestatud. e) Õuntest valmistatud kangele alkohoolsele joogile, pirnidest valmistatud kangele alkohoolsele joogile ning õuntest ja pirnidest valmistatud kangele alkohoolsele joogile võib olla lisatud ainult karamelli värvuse parandamiseks.“
„1.

Paul Malong

Sünniaeg: 2. jaanuar 1962; 12. aprill 1960; 4. detsember 1960; 30. jaanuar 1960. Sünnikoht: Malualkon, Sudaan; Malualkon, Lõuna-Sudaan; Warawar, Sudaan; Warawar, Lõuna-Sudaan

Paul Malong oli kuni 2017. aasta maini Sudaani Rahvavabastusarmee (SPLA) peastaabi ülem. Kuigi ta on ametist vabastatud, on ta endiselt väga mõjuvõimas isik, sest tema kontrolli all on mitu relvastatud rühmitust, SPLA ridadesse kuulub talle lojaalseid isikuid ning tal on suur toetajate võrgustik. Tema mõjuvõimu ilmestavad ka järgmised tõigad: 2017. aasta oktoobris püüdsid kõrgemad sõjaväelased (sealhulgas kolonelleitnant Chan Garang) Malongi jõuga koduarestist vabastada; 2018. aasta jaanuaris süüdistas president Kiir Malongi sõjaks valmistumises. Samuti käsutas Malong väeüksuseid, mis panid toime inimõiguste raskeid rikkumisi, sh tsiviilelanike vastu suunatud rikkumisi ja tsiviilelanike tapmisi ning ulatuslikku külade hävitamist.
(1)

Määruse (EL) 2016/44 V lisas on loetletud laevad, mille ÜRO sanktsioonide komitee on kandnud loetellu vastavalt ÜRO Julgeolekunõukogu resolutsiooni 2146 (2014) punktile 11. Määruse (EL) 2016/44 alusel on neil laevadel keelatud muu hulgas laadida, transportida ja lossida Liibüast pärit toornaftat ja siseneda liidu territooriumil asuvatesse sadamatesse.
(21)

Peale selle on komisjoni käsutuses piisavalt tõendeid selle kohta, et eksportijate dumpingu- ja subsideerimistavad põhjustavad liidu tootmisharule olulist kahju. Kaebustes ja järgnevates, registreerimisnõudega seotud avaldustes ilmneb tõenditest impordi hinna ja mahu kohta impordi oluline kasv absoluutarvudes ning turuosas ajavahemikus 2013–2016. Eelkõige näitavad kättesaadavad tõendid, et Hiina eksportijad on vaatlusaluse toote importi liitu peaaegu kahekordistanud (2,3 miljonilt ühikult 4,4 miljonile ühikule, ehk + 2,1 miljonit ühikut), millega kaasnes turuosa järsk kasv 13,2 %-lt 20,9 %-le. Vaatlusaluse toote kogused ja hinnad on mõjutanud negatiivselt liidu turul müüdud koguseid ja küsitud hindu ning liidu tootmisharu turuosa. Selle tagajärjel on liidu tootmisharu üldine tulemuslikkus ja finantsseisund oluliselt halvenenud. Tõendiks dumpinguvastase alusmääruste artikli 3 lõikes 5 ja subsiidiumivastase alusmääruse artikli 8 lõikes 4 loetletud kahjunäitajate kohta on kaebustes ja registreerimisnõudega seotud avaldustes esitatud andmed, mida toetavad Eurostati avalikud andmed.
(3)

Seega on vaja kohandada määruse (EL) nr 1307/2013 II ja III lisa, et inkorporeerida kavandatavad muudatused iga-aastastes riiklikes ülemmäärades ja iga-aastastes otsetoetuste netoülemmäärades. Samuti on vaja kohandada määruse (EL) nr 1305/2013 I lisa, et need muudatused kajastuksid liidu eelarvest maaelu arengu toetuseks antavate vahendite iga-aastases jaotuses liikmesriikides vahel.
2)

Lisatakse C osa: „C OSA PÄRAST 31. DETSEMBRIT 2021 JA MITTE HILJEM KUI 31. DETSEMBRIL 2024 AEGUVA HEAKSKIIDUGA TOIMEAINETE HINDAMISE JAOTUS Toimeaine Referentliikmesriik Kaasreferentliikmesriik 1,4-dimetüülnaftaleen AT PL Atsekinotsüül DE NL Adoxophyes orana GV, tüvi BV-0001 DE FR Ametoktradiin DE NL Aminopüraliid FI DK Amisulbroom EL FI Askorbiinhape NL FR Aureobasidium pullulans (tüved DSM 14940 ja DSM 14941) AT DE Bacillus firmus I-1582 FR DK Bacillus pumilus QST 2808 IT NL Benalaksüül-M PT IT Bensovindiflupüür FR AT Biksafeen CZ BE Candida oleophila, O-tüvi SI DE Kloorantraniliprool IE DE Tsüflumetofeen ES AT Dinaatriumfosfonaat FR EL Emamektiin NL SI Esfenvaleraat AT PT Eugenool ES EL Fenpürasamiin LV LT Flubeendiamiid EL AT Flumetraliin HU EL Fluopüraam AT HR Fluksapüroksaad FR EL Geraniool ES EL Metüülhalosulfuroon IT PL Helicoverpa armigera nukleaarse polühedroosi viirus (HearNPV) EE FR Ipkonasool BE FR Isopürasaam NO EL Lambda-tsühalotriin SE FR Maltodekstriin IE FR Mandipropamiid AT PT Metaflumisoon SE EL Metaam (sealhulgas -kaalium ja -naatrium) BE ES Metobromuroon FR NO Metüülmetsulfuroon DK SE Apelsiniõli FR CZ Paecilomyces fumosoroseus, tüvi Fe9901 PL NL Penflufeen PL IE Pentiopüraad SE CZ Fosfaan ES DE Kaaliumfosfonaadid (varem kaaliumfosfit) FR EL Prosulfuroon FR SK Pseudomonas sp., tüvi DSMZ 13134 NL BG Püridalüül NL BE Püriofenoon LV EL Pürokssulaam DK FI S-abstsiishape NL DK Sedaksaan FR AT Naatriumhõbetiosulfaat NL LV Spinetoraam HR ES Spiromesifeen IT AT Spirotetramaat AT NO Spodoptera littoralise nukleaarse polühedroosi viirus EE FR Streptomyces lydicus WYEC 108 NL DE Tembotrioon AT FR Tieenkarbasoon FR EL Tümool ES EL Trichoderma asperellum, (tüvi T34) SE IT Trichoderma atroviride, tüvi I-1237 IT SK Valifenalaat (varem valifenaal) HU SI Kabatšoki kollamosaiikviiruse nõrgestatud tüvi DK AT“
2)

Artiklit 3 muudetakse järgmiselt: lõige 1 asendatakse järgmisega: „Määruse (EL) nr 1380/2013 artikli 15 lõike 4 punktis b sätestatud erandit lossimiskohustusest liikide puhul, mille kõrge ellujäämismäär on teaduslikult tõestatud, kohaldatakse 2018. aastal järgmiste liikide suhtes: a) harilik merikeel (Solea solea), mis on püütud piimtraaliga (Rapido) (TBB) (*1) geograafilistes alapiirkondades 17 ja 18; b) jakobi kammkarp (Pecten jacobeus), mis on püütud mehhaniseeritud tragidega (HMD) Vahemere lääneosas; c) kukk-karp (Venerupis spp.), mis on püütud mehhaniseeritud tragidega (HMD) Vahemere lääneosas; d) veenuskarp (Venus spp.), mis on püütud mehhaniseeritud tragidega (HMD) Vahemere lääneosas; e) norra salehomaar (Nephrops norvegicus), mis on püütud põhjatraalidega (OTB, OTT, PTB, TBN, TBS, TB, OT, PT, TX) Vahemere lääneosas. (*1) Käesolevas määruses kasutatud püügivahendikoodid vastavad komisjoni 8. aprilli 2011. aasta rakendusmääruse (EL) nr 404/2011 (millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad) (ELT L 122, 30.4.2011, lk 1) XI lisas esitatud koodidele. Vähem kui kümnemeetrise kogupikkusega laevade puhul vastavad tabelis esitatud püügivahendikoodid FAO püügivahendite klassifikatsiooni koodidele.“;" lõige 2 asendatakse järgmisega: „Lõikes 1 osutatud tingimustes püütud harilik merikeel (Solea solea), jakobi kammkarp (Pecten jacobeus), kukk-karp (Venerupis spp.), veenuskarp (Venus spp.) ja norra salehomaar (Nephrops norvegicus) tuleb viivitamata vabastada piirkonnas, kus need püüti.“; lõige 3 asendatakse järgmisega: „Liikmesriigid, kellel on otsene majandamishuvi seoses kalapüügiga Vahemerel, esitavad komisjonile 1. maiks 2018 lisaks 2017. aasta 2. ja 28. juuni ning 6. juuli ühiste soovituste kohastele andmetele täiendavad tagasiheiteandmed ja muu asjakohase teadusliku teabe, mis toetaks lõikes 1 sätestatud erandit. Norra salehomaari (Nephrops norvegicus) kohta esitavad liikmesriigid andmeid, mis annaksid täiendavaid tõendeid ellujäämismäära kohta suvekuudel. Kalanduse teadus-, tehnika- ja majanduskomitee (STECF) annab esitatud andmetele ja teabele oma hinnangu hiljemalt 2018. aasta juuliks.“
(2)

Kuna piima ja piimatoodete analüüsiks ja kvaliteedi hindamiseks kasutatavaid meetodeid on tehniliselt täiustatud ning selleks, et tagada järjepidevus olemasolevate liidu õigusaktidega piimatoodete hügieeninõuete kohta, on vaja läbi vaadata nõuded teatavate riikliku sekkumise raames kokkuostuks ja eraladustamistoetuse saamiseks kõlblike piimatoodete koostisele ja nende piimatoodete kvaliteedinäitajad ning neid ajakohastada.
(9)

Määruse (EL) nr 978/2012 artikli 17 lõikes 1 on sätestatud, et riigi suhtes, mille ÜRO on tunnistanud vähim arenenud riigiks, tuleks kohaldada tariifseid soodustusi vähim arenenud riikide suhtes kohaldatava erikorra „Kõik peale relvade“ (edaspidi „EBA“) alusel. EBA alusel soodustatud riikide loetelu on esitatud kõnealuse määruse IV lisas.
(6)

Nõukogu määruse (EL) nr 1370/2013 (1) artikliga 3 on kehtestatud koguseline piirang lõssipulbri kokkuostuks kindlaksmääratud hinnaga vastavalt kõnealuse määruse artiklile 2. Kui kõnealune piirang on saavutatud, toimub kokkuost hankemenetluse teel, et määrata kindlaks kokkuostuhinna ülemmäär.
„5

Fahd Mohamed Sakher Ben Moncef Ben Mohamed Hfaiez MATERI

Tuneeslane, sündinud 2. detsembril 1981 Tunises, Naïma BOUTIBA poeg, abielus Nesrine BEN ALIGA, kasutab isikutunnistust nr 04682068.
f)

sõltumatu ja sertifitseeritud asutuse koostatud spetsiaalne valideerimisaruanne, milles tõendatakse järgmist: i) muudetud katsemetoodika vastab artikli 6 lõike 1 nõuetele ja, kui see on kohaldatav, artikli 4 lõike 2 punkti f alapunktis iv sätestatud nõuetele; ii) uuendusliku tehnoloogia abil saavutatud heite vähenemine, mis on kindlaks tehtud muudetud katsemetoodikaga või, kui see on asjakohane, uue muudetud lihtsustatud katsemetoodikaga või eelnevalt kindlaks määratud CO2-heite vähenemisega, vastab artikli 9 lõikes 1 määratletud asjakohasele miinimummäärale, võttes arvesse tehnoloogia vananemist aja jooksul.
(5)

Selleks et hoida ära kahepoolmeliste molluskite viirusliku ja bakteriaalse saastatuse järelevalve eest praegu vastutavas ELi referentlaboris tehtava töö katkemine, on asjakohane, et käesolevas määruses ette nähtud meetmed jõustuvad 1. jaanuaril 2019.
(4)

Transmissiivsete spongioossete entsefalopaatiate ELi referentlabori säilitamine on vajalik selleks, et tagada transmissiivsete spongioossete entsefalopaatiate diagnoosimismeetodite kõrge kvaliteet ja usaldusväärsus ning nende ühetaoline kohaldamine kogu liidus. Seepärast kuulutas komisjon 29. mail 2017 välja konkursi, et valida ja määrata transmissiivsete spongioossete entsefalopaatiate ELi referentlabor. Pärast valikumenetluse lõpetamist tuleks määrata transmissiivsete spongioossete entsefalopaatiate ELi referentlaboriks valituks osutunud konsortsium, kuhu kuuluvad Istituto Zooprofilattico Sperimentale del Piemonte Liguria e Valle d'Aosta (IZSPLVA) ja Istituto Superiore di Sanità (ISS) ja mida juhatab esimesena nimetatu..
(1)

Määruse (EL) nr 978/2012 artikli 6 lõikes 1 on sätestatud, et tooted, mille puhul tuleb tariifseid soodustusi taotleda määruse (EL) nr 978/2012 artikli 1 lõike 2 punktis a osutatud üldiste tariifsete soodustuste kava üldise korra raames, on loetletud V lisas.
(7)

Pärast 2014. aastal avaldatud toiduohutusameti arvamust tuleks ajakohastada migratsiooni konkreetset piirnormi plastmaterjalide ja -esemete puhul, et võtta arvesse uut ajutist lubatud päevadoosi. Migratsiooni konkreetse piirnormi kehtestamisel lähtutakse tavapärasest kokkupuutest, mille puhul eeldatakse, et 60 kg kehakaaluga isik tarbib päevas 1 kg toiduaineid, ning et kogu kokkupuude tuleneb toiduga kokku puutuvatest materjalidest. Määruse (EÜ) nr 1935/2004 artikli 5 lõike 1 punktis e on sätestatud, et teatavate koostisosade toitu või toidu pinnale migreerumise konkreetsete piirnormide määramisel tuleb võtta arvesse ka muid kokkupuute võimalusi nende koostisosadega. Toiduohutusamet märkis, et kokkupuude BPAga muude allikate kui toidu kaudu võib mõne elanikkonnarühma puhul moodustada olulise osa üldisest kokkupuutest ning et lisaks kõnealustele muudele kui toidukaudsetele BPA allikatele leiti, et mitme elanikkonnarühma puhul toimub oluline kokkupuude BPAga konserveerimata liha ja lihatoodete kaudu. Sellistel juhtudel, kui võimalik üldine kokkupuude ainega võib oluliselt suureneda muude kokkupuuteallikate kui toiduga kokku puutuvate materjalide tõttu, ei ole asjakohane määrata kogu lubatud päevadoosi toiduga kokku puutuvatele materjalidele, vaid nende puhul tuleks kasutada madalamat väärtust.
(6)

Komisjoni analüüsi käigus tehti uusima asjakohase teabe alusel kindlaks, et Sri Lankat, Trinidadi ja Tobagot ning Tuneesiat tuleks käsitada selliste kolmandate riikidena, kelle riiklikus rahapesu ja terrorismi rahastamise tõkestamise korras on strateegilised puudused, mis kujutavad endast märkimisväärset ohtu liidu finantssüsteemile, vastavalt direktiivi (EL) 2015/849 artiklis 9 sätestatud kriteeriumidele. Need riigid on aga esitanud kirjalikult kõrgetasemelise poliitilise kohustuse tegeleda tuvastatud puudustega ja on töötanud koos rahapesuvastase töökonnaga välja tegevuskava, mis võimaldaks täita direktiivis (EL) 2015/849 sätestatud nõuded. Komisjon hindab nende riikide staatust uuesti, võttes arvesse eespool nimetatud kohustuse täitmist.
(9)

Ühine soovitus põhineb Läänemere piirkondliku kalandusfoorumi (BALTFISH) esitatud teaduslikel tõenditel kõrge ellujäämismäära kohta, mille on läbi vaadanud kalanduse teadus-, tehnika- ja majanduskomitee (STECF). STECF jõudis järeldusele, et kuna sellised püügivahendid sulgevad kala seisva võrgustruktuuri sisse, vastupidiselt püügile nakkevõrgu või õngega, siis võib tõenäoliselt eeldada, et selliste püügivahendite kasutamisel on suremus väike.
(2)

Tingimusel, et täidetud on kõnealuse määruse IIIb lisas kehtestatud liidu üldise ekspordiloa kasutustingimused ja nõuded, kehtib luba ekspordi suhtes sellistesse riikidesse, mis on kaotanud surmanuhtluse karistusena kõigi kuritegude eest ning on kinnitanud sellise kaotamise rahvusvahelise kohustuse kaudu. Sellised riigid loetletakse lisa 2. osas.
(2)

Kui see on vajalik ja nii kaua, kui see on vajalik ELi heitkogustega kauplemise süsteemi keskkonnaalase terviklikkuse kaitsmiseks, ei tohi õhusõidukikäitajad ja teised ELi HKSis osalevad ettevõtjad kasutada sellise liikmesriigi poolt välja antud lubatud heitkoguse ühikuid, kes on vastavalt Euroopa Liidu lepingu (edaspidi „ELi leping“) artiklile 50 teatanud Euroopa Ülemkogule oma kavatsusest liidust välja astuda. Pidades silmas ELi lepingu artikli 50 kohaseid läbirääkimisi ja vastavalt direktiivi 2003/87/EÜ artikli 12 lõikele 3, peaks komisjon korrapäraselt hindama, kas lubatud heitkoguse ühikute kasutamise keeld on endiselt vajalik, eelkõige olukordades, kus liidu õiguse kohaldamine ei ole kõnealuses liikmesriigis veel lõpetatud või kui on piisavalt tagatud, et lubatud heitkoguse ühikute tagastamine toimub õiguslikult täitmisele pöörataval viisil, enne kui aluslepingute kohaldamine lõpetatakse.
(2)

Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekavad, mida on võimalik üks kord uuendada ja mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.